
 12.3.2021
 BG
 Официален вестник на Европейския съюз
 L 85/107
 РЕГЛАМЕНТ ЗА ИЗПЪЛНЕНИЕ (ЕС) 2021/437 НА КОМИСИЯТА
 от 3 март 2021 година
 за изменение на Регламент за изпълнение (ЕС) No 1011/2014 по отношение на промени в образеца за предаване на финансови данни, образеца на заявление за плащане, включващ допълнителна информация за финансовите инструменти, и образеца за отчетите
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) No 1083/2006 на Съвета (1), и по-специално член 112, параграф 5, член 131, параграф 6 и член 137, параграф 3 от него,
 като има предвид, че:
 (1)
 В приложение II към Регламент за изпълнение (ЕС) No 1011/2014 на Комисията (2), в съответствие с член 112 от Регламент (ЕС) No 1303/2013, е установен образецът за предаване на финансови данни.
 (2)
 В приложение VI към Регламент за изпълнение (ЕС) No 1011/2014, в съответствие с член 131, параграф 6 от Регламент (ЕС) No 1303/2013, е установен образецът на заявление за плащане, включващ допълнителна информация за финансовите инструменти.
 (3)
 В приложение VII към Регламент за изпълнение (ЕС) No 1011/2014 на Комисията, в съответствие с член 137, параграф 3 от Регламент (ЕС) No 1303/2013, е установен образецът за отчетите.
 (4)
 В член 92б, параграф 9 от Регламент (ЕС) No 1303/2013, изменен с Регламент (ЕС) 2020/2221 на Европейския парламент и на Съвета (3), се предвижда, че в преразгледания план за финансиране, посочен в член 96, параграф 2, буква г) от Регламент (ЕС) No 1303/2013, се определя разпределението на допълнителните средства от Инструмента на Европейския съюз за възстановяване за Европейския фонд за регионално развитие и Европейския социален фонд, без обаче да се определят сумите за резерва за изпълнение и без разпределение по категории региони. Поради това към образеца на заявление за плащане и образеца за отчетите следва да се добавят специфични полета, за да се отрази, по отношение на допълнителните средства, същото разпределение, както за глобалните средства, с изключение на разпределението по категории региони.
 (5)
 В член 92б, параграф 10 от Регламент (ЕС) No 1303/2013, изменен с Регламент (ЕС) 2020/2221, се предвижда, че в плана за финансиране на нова специална оперативна програма се определя разпределението на допълнителните средства от Инструмента на Европейския съюз за възстановяване за Европейския фонд за регионално развитие и Европейския социален фонд, без да се определят сумите за резерва за изпълнение и без разпределение по категории региони. Поради това към образеца за предаване на финансови данни следва да се добавят нови полета, за да се отрази за допълнителните средства същото разпределение, както за глобалните средства, с изключение на разпределението по категории региони.
 (6)
 Поради това